ถ้าผมจะใช้เจลหล่อลื่นเพื่อมีอะไรกับแฟน ควรใช้ยี่ห้อไหนดี แบบไหนดี แล้วจะปลอดภัยไหมครับ กลัวใชเแล้วจะมีผลเสียตามมา
สวัสดีค่ะ เจลหล่อลื่นเป็นสารหล่อลื่นที่ใช้ช่วยลดอาการเจ็บแสบขณะมีเพศสัมพันธ์ได้มีหลายชนิดเช่น-เจลหล่อลื่นแบบสูตรน้ำ จะใช้ง่าย ไม่มัน เช่น เค-วายเจลลี่ (KY jelly) เจลหล่อลื่นสูตรน้ำสามารถดูดซึมผ่านผิวหนังและระเหยได้จึงแห้งเร็ว ดังนั้นหากมีเพศสัมพันธ์นานจึงต้องเติมสารหล่อลื่นบ่อย- เจลหล่อลื่นสูตรน้ำมัน จะเหนียวกว่าชนิดแรก เช่น วาสลีน ปิโตรเลี่ยมเจล เบบี้ออยล์ น้ำมันมะพร้าว แต่จะไม่ต้องคอยเติมบ่อยๆเหมือนชนิดแรก- เจลหล่อลื่นสูตรซิลิโคน สามารถใช้โดยไม่ต้องสวมถุงยางอนามัยได้ สารหล่อลื่นสูตรซิลิโคนให้ผลการหล่อลื่นที่ยาวนาน ไม่ระเหย ไม่ต้องเติมระหว่างมีเพศสัมพันธ์ และสามารถใช้กับช่องคลอด หรือทวารหนักได้ เช่น Durex SuperSlyde Silicone เว็ทพลาตินัม(Wet Platinum)โดยเจลหล่อลื่นทุกชนิดที่กล่าวมา สามารถใช้ได้อย่างปลอดภัย มีข้อดีข้อเสียแตกต่างกันไปดังกล่าวไปเบื้องต้น ส่วนใหญ่จะไม่ดูดซึมเข้าสู่ร่างกาย ถ้าเป็นการใช้แค่ภายนอกค่ะ